钦定古今图书集成/明伦汇编/闺媛典/第124卷 > 张景辉妻贺氏
## 钦定古今图书集成/明伦汇编/闺媛典/第124卷 > 张景辉妻贺氏

按《河南府志》：“贺氏，张景辉妻。辉，陕西富平人。元乡贡
进士，死于寇，遗孤长俊甫五岁，次杰未周，氏于乱军
中求夫尸掩之，寇稍息，与弟献相依。弟以时艰劝再
醮，氏剔一目以誓不二。洪武初，关内饥，氏就食登封，
拾遗穗，躬纺绩，教子读书。入太学，授广陵县簿，以罪
罚工，惭累其母，上疏乞免。上嘉氏节，特宥复官，仍敕”
部榜示天下。